สังคมข่าวหุ้น
*ดัชนีหุ้นไทยปิดตลาด 1,626.87 จุด เพิ่มขึ้น 4.62 จุด มูลค่าซื้อขาย 59,165 ล้านบาท วันนี้จับตากนง.ลดดอกเบี้ยหรือไม่ ประเมินแนวรับ 1,617 จุด และแนวต้าน 1,630-1,640 จุด
5 พ.ย. 2562

เล็กเซียวหงส์
*ดัชนีหุ้นไทยปิดตลาด 1,626.87 จุด เพิ่มขึ้น 4.62 จุด มูลค่าซื้อขาย 59,165 ล้านบาท วันนี้จับตากนง.ลดดอกเบี้ยหรือไม่ ประเมินแนวรับ 1,617 จุด และแนวต้าน 1,630-1,640 จุด
*IP น้องใหม่..ไม่ทำให้ผิดหวัง ราคาไอพีโอ 7 บาท เปิดเทรดวันแรก 7.50 บาท ไล่กันไปถึง 9 บาท แต่เสียดายหุ้นไอพีโอน้อยไปนิดหนึ่ง..แต่หุ้นน้องใหม่แรงแบบนี้ พึงระวังแรงเทขายกันด้วยนะ..สัปดาห์แรกขึ้น-ลงด้วยเซ็นติเมนต์ล้วน จับจังหวะเข้าออกให้ดีละกัน
*TU งบไตรมาส 3/2562 ถือว่าทำได้ดีเลยทีเดียว โชว์กำไรสุทธิ 1,373 ล้านบาท แม้สถานการณ์ค่าเงินบาทแข็งโป๊ก ล่าสุดเตรียม Spin Off บริษัทลูก “ไทยยูเนี่ยน ฟีดมิลล์” บริษัทผลิตอาหารสัตว์ เข้าตลาดฯ ภายในปีหน้า ทำให้ข้อกังขาเรื่องผลการดำเนินงาน TU ได้บทพิสูจน์ชัดเจนแล้ว น่าสนใจราคาเป้าหมาย 20 บาท ไม่น่าไกลเกินเอื้อมแล้วหละ ..!?
*ROBINS กำไรลดลง 7% สะท้อนกำลังซื้อที่หดหายหรือไม่ หรือว่ามาตรการกระตุ้นเศรษฐกิจไม่สัมฤทธิ์ผลหรือไม่..ดูจากสภาพแล้วไตรมาส 4/2562 ไม่น่าจะฟื้นตัวได้มากนัก แต่ ROBINS มีประเด็นเฉพาะตัวเรื่องการทำคำเสนอซื้อหุ้น ROBINS ของ “เซ็นทรัลรีเทล คอร์เปอเรชั่น (CRC)” ที่ผู้ถือหุ้นเดิม ROBINS น่าจะได้ประโยชน์เพิ่มขึ้น หลังถือหุ้น CRC แทน
*PLANB ราคาวิ่งแรง! เก็งกำไรได้ประโยชน์จากการเข้าถือหุ้น MACO จนกลายเป็นเจ้าตลาดสื่อนอกบ้าน ว่ากันว่าผลประโยชน์มากขึ้น จากการขายและทำการตลาดร่วมกับสื่อโฆษณา MACO และ VGI ส่งผลให้ทั้ง 3 บริษัท กลายเป็นเจ้าตลาดสื่อโฆษณานอกบ้าน ที่มีส่วนแบ่งตลาดร่วมกันถึง 80% ราคาเป้าหมายใหม่เฉลี่ย 10-12 บาท
*IRPC ราคาหุ้น..เกิดอาการตกใจงบไตรมาส 3/2562 มีผลขาดทุนสุทธิ 1,321 ล้านบาท มองแบบเผิน ๆ เดินแบบผ่าน ๆ ถือว่าขาดทุนหนักเลยทีเดียว..แต่เมื่อส่องลงไปลึก ๆ ในงบการเงิน พบว่าขาดทุนสต๊อกถึง 1,333 ล้านบาท หักกลบกันแล้ว..เท่ากับว่าผลการดำเนินงานปกติ IRPC ไม่ขาดทุนนะ..!! ตัวเลข EBITDA ยังทำได้เกือบ 800 ล้านบาท ท่ามกลางค่าการกลั่นเหลือแค่ 7.72 เหรียญต่อบาร์เรล ลดลงกว่าครึ่ง..เมื่อเทียบช่วงเดียวกันปีก่อนค่าการกลั่น 14 เหรียญต่อบาร์เรล..น่าจะถือว่า “ผ่านพ้นช่วงแย่ที่สุดไปแล้ว” ก็ว่าได้
*TMB ราคาหุ้นเย้ายวนชวนให้อยากแปลงสิทธิ TMB-T1 มากขึ้น..หากราคายืนอยู่ระดับนี้เท่ากับว่าแปลงปั๊บปรับ 2 เด้ง..เด้งแรก “ปันผล 0.03 บาท” เด้งที่สองมีส่วนต่างกำไรจากราคาในกระดาน (แคปปิตอลเกน) ..นั่นเอง ใครจะคิดเห็นประการใดเอาที่สบายใจกันได้เลย..!!
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น